Lav et referat af nedenstående tekst:

Tekst:
Alt for mange nordjyder drøner rundt på vejene med for høj fart. Som en del af en landsdækkende hastighedskontrol blev der i uge 17 gennemført 51 kontroller i Nordjylland. I alt blev der konstateret 692 sager, hvor chaufførens fod hvilede for tungt på speederen. - Det er dybt bekymrende, at mange kører så hurtigt, siger Thomas Ottesen, der er politikommissær ved Nordjyllands Politi. 151 kilometer i 70 kilometerzone Politikommissæren fremhæver en strækning ved Visborg, hvor der på en enkelt time blev registreret 17 hastighedsovertrædelser. 14 af dem udløste klip i kørekortet, to af dem medførte betingede frakendelser, mens en af dem udløste en ubetinget frakendelse af kørekortet. Den hurtigste, man målte på landevejen ved Visborg, kørte 151 kilometer i timen, hvor man måtte køre 70 kilometer i timen. Ved Rebild blev en motorcyklist målt til at køre 159,6 kilometer i timen i en 80 kilometerzone. - I Nordjylland har vi mange lange, lige strækninger, som desværre indbyder til fart. Derudover er der ikke så mange bilister i de her corona-tider, så man har mere vejene for sig selv, siger Thomas Ottesen. Rigspolitiet: - Det er en voldsom stigning På landsplan blev der konstateret 11.908 hastighedsoverskridelser. - Det er en voldsom stigning i forhold til de kontroller, vi lavede sidste år på samme tid. Det er skræmmende at se, siger Christian Berthelsen fra Rigspolitiets Nationale Færdselscenter. Han fortæller, at man i Nordjylland ligger lidt lavere end resten af landet, når det kommer til fartsyndere målt i uge 17. - Der er ikke lige så mange i Nordjylland, som vi ser omkring de større byer som Aarhus og København. Men det er stadig højt, siger Christian Berthelsen. - Det er en øjenåbner Resultaterne fra hastighedskontrollerne kan få betydning for indsatsen over for fartsyndere i Nordjylland. - Det er en øjenåbner for os i forhold til, hvor vi skal prioritere – og om vi skal opjustere vores indsats. Hastighederne skal ned på vejene, siger politikommissær Thomas Ottesen fra Nordjyllands Politi. Fra 2013-2018 mistede 403 personer på landsplan livet i en trafikulykke, hvor en eller flere af de involverede kørte for stærkt i forhold til det tilladte eller forholdene.

Referat:
Ved en målrettet hastighedskontrol i Nordjylland var der 692 sager med for høj hastighed. Bekymrende, lyder det fra Nordjyllands Politi.